b'\n_START_ARTICLE_\nG-luokka (h\xc3\xa4vitt\xc3\xa4j\xc3\xa4)\n_START_SECTION_\nAseistus\n_START_PARAGRAPH_\nAlusten p\xc3\xa4\xc3\xa4aseistuksena olivat 4,7 tuuman 45 kaliiperin QF Mk IX tykit, joilla kyettiin ampumaan 40 asteen korotuskulmassa. Alusten ilmatorjunta-aseistus oli kuitenkin puutteellinen muodostuen puolen tuuman konekiv\xc3\xa4\xc3\xa4reist\xc3\xa4. Aluksilla oli 8 21 tuuman torpedoputkea Mk IX torpedoiden laukaisemiseksi._NEWLINE_HMS Glowwormille asennettiin testik\xc3\xa4ytt\xc3\xb6\xc3\xb6n aikaisempien nelj\xc3\xa4n ryhm\xc3\xa4\xc3\xa4n asennettujen Mk VIII torpedoputkien rinnalle uudet neliputkiset PR Mk I torpedoputket, joissa k\xc3\xa4ytettiin samaa Mk IX torpedoa.\n_START_SECTION_\nKreikan laivaston alukset\n_START_PARAGRAPH_\nKreikan laivasto tilasi kaksi G-luokan kaltaista Vasilefs Georgios -luokan alusta Yarrowin telakalta. Lis\xc3\xa4ksi maa tilasi kaksi alusta, jotka valmistettiin Kreikassa. Kreikassa valmistettavien alusten rakentaminen keskeytyi toisen maailmansodan vuoksi.'